

|  |  |  |  |  |  |
| --- | --- | --- | --- | --- | --- |
| **วันที่** | **กำหนดการ** | **เช้า** | **เที่ยง** | **เย็น** | **โรงแรม** |
| **1** | **กรุงเทพฯ – สนามบินชิโตเสะ (TG670 : 23.45-08.30)** | X | X | X |  |
| **2** | **สนามบินชิโตเสะ – เมืองโนโบริเบทสึ – หุบเขานรกจิโกะคุดานิ – เมืองฮาโกดาเตะ – โกดังอิฐแดงคาเนโมริ – นั่งกระเช้าภูเขาฮาโกดาเตะ** | ✈ | 🍽 | 🍽 | **HEWITT RESORT**  **หรือเทียบเท่า** |
| **3** | **โกเรียวคะคุ ทาวเวอร์ – ตลาดเช้าเมืองฮาโกดาเตะ – ภูเขาไฟอุสุ (กระเช้าไฟฟ้า) – ฟาร์มหมี** | 🍽 | 🍽 | 🍽 | **TOYAKO MANSEIKAKU HOTEL หรือเทียบเท่า** |
| **4** | **เมืองโอตารุ – พิพิธภัณฑ์กล่องดนตรี – นาฬิกาไอน้ำโบราณ – โรงเป่าแก้วคิตาอิชิ – เมืองซัปโปโร – โรงงานช็อกโกแลตอิชิยะ – ถนนช้อปปิ้งทานูกิโคจิ** | 🍽 | 🍽 | 🍽 | **SOLARIA NISHITETSU HOTEL SAPPORO**  **หรือเทียบเท่า** |
| **5** | **ศาลเจ้าฮอกไกโด – เนินพระพุทธเจ้า – เมืองคิตะฮิโรชิม่า – มิซุย เอ้าเล็ทต์** | 🍽 | 🍽 | 🍽 | **SOLARIA NISHITETSU HOTEL SAPPORO**  **หรือเทียบเท่า** |
| **6** | **สนามบินชิโตเสะ – กรุงเทพฯ (TG671 : 10.00-15.00)** | 🍽 | ✈ | X |  |
| **\*\*\* กรุณาเตรียมค่าทิปไกด์และคนขับรถ จำนวน 1,000 บาท \*\*\*** | | | | | |

**✰✰✰ไฮไลท์ของการท่องเที่ยวทริปนี้✰✰✰**

**⏩เมืองโอตารุ เมืองสุดแสนโรแมนติก**

**⏩กระเช้าภูเขาฮาโกดาเตะ ชมวิวที่สวยที่สุด 1 ใน 3 ของญี่ปุ่น ระดับมิชลิน 3 ดาว**

**⏩ถ่ายรูปเช็คอินกับน้องหมีสีน้ำตาลอย่างใกล้ชิด ที่จะทำให้คุณหลงรัก**

**⏩หุบเขานรก จิโกะคุดานิ สัมผัสบรรยากาศของแหล่งกำเนิดออนเซ็นชื่อดังที่สุดแห่งฮอกไกโด**

**⏩ตื่นตากับภูเขาไฟอุสุ ทิวทัศน์อลังการและธรรมชาติสุดยิ่งใหญ่ ที่พลาดไม่ได้**

**⏩Unseen Hokkaido ผลงานสถาปัตยกรรมชิ้นเอก ผสานธรรมชาติอย่างลงตัว “Hill of Buddha”**

**โปรแกรมการเดินทาง**

**วันแรก กรุงเทพฯ – สนามบินชิโตเสะ**

**20.00 น.** 🗣 พร้อมกันที่ **สนามบินสุวรรณภูมิ** **อาคารผู้โดยสารขาออก (ระหว่างประเทศ) ชั้น** **4 ประตู 2 เคาน์เตอร์ D สายการบิน THAI AIRWAYS (TG)** โดยมีเจ้าหน้าที่จากทางบริษัทฯ คอยต้อนรับ และอำนวยความสะดวกแก่ท่านก่อนออกเดินทาง

**\*\*สำคัญมาก !! ประเทศญี่ปุ่นไม่อนุญาตให้นำอาหารสดจำพวก เนื้อสัตว์ พืช ผัก ผลไม้ เข้าประเทศ หากฝ่าฝืนมีโทษปรับและจับ\*\***

**23.45 น.** เหินฟ้าสู่ **สนามบินชิโตเสะ (ฮอกไกโด) โดยสายการบิน** **THAI AIRWAYS เที่ยวบินที่** **TG670** ✈

***(บริการอาหารและเครื่องดื่มบนเครื่อง)***

**วันที่สอง สนามบินชิโตเสะ – เมืองโนโบริเบทสึ – หุบเขานรกจิโกะคุดานิ – เมืองฮาโกดาเตะ – โกดังอิฐแดงคาเนโมริ – นั่งกระเช้าภูเขาฮาโกดาเตะ**

**08.30 น.** เดินทางถึง **สนามบินชิโตเสะ (ฮอกไกโด)** (เวลาท้องถิ่นเร็วกว่าไทย 2 ช.ม. กรุณาปรับนาฬิกาของท่านเป็นเวลาท้องถิ่นเพื่อสะดวกในการนัดหมาย) หลังผ่านพิธีการตรวจคนเข้าเมืองและศุลกากรเรียบร้อยแล้ว

นำท่านเดินทางสู่ **เมืองโนโบริเบทสึ** สถานที่ตากอากาศที่ถือได้ว่ามีชื่อเสียงแห่งหนึ่งของประเทศญี่ปุ่น ซึ่งเป็นแหล่งบ่อน้ำพุร้อนที่ใหญ่ที่สุดในฮอกไกโด เมืองนี้มีประชากรประมาณ 5 หมื่นคน ชื่อเมืองนั้นมาจากภาษาของชาวไอนุ (ชนเผ่าพื้นเมือง) ซึ่งมีความหมายว่าแม่น้ำสีเข้ม นำท่านชม **หุบเขานรกจิโกะคุดานิ** ตั้งอยู่ในเขตอุทยานแห่งชาติชิคตสึ-โทยะ ภายในบริเวณหุบเขาแห่งนี้ประกอบด้วยบ่อน้ำพุร้อนน้อยใหญ่รวมถึงบ่อโคลนและลำธารซึ่งมีแร่ธาตุกำมะถันจากภูเขาไฟที่ยังไม่ดับ

**เที่ยง** 🍽 **รับประทานอาหารกลางวันที่ภัตตาคาร**

**บ่าย** นำท่านเดินทางสู่ **เมืองฮาโกดาเตะ** ตั้งอยู่ทางตอนใต้ของเกาะฮอกไกโด เป็นเมืองที่ล้อมรอบไปด้วยทะเลมีธรรมชาติที่สวยงาม ซึ่งในปีอันเซอิที่ 6 (ค.ศ. 1859) เมืองฮาโกดาเตะแห่งนี้ได้เปิดเป็นท่าเรือสำหรับการค้าระหว่างประเทศเป็นแห่งแรกของญี่ปุ่นพร้อมกับท่าเรือโยโกฮามาและท่าเรือนางาซากิ จึงมีกลิ่นอายวัฒนธรรมของชาวต่างชาติอยู่ด้วย

ให้ท่านอิสระช้อปปิ้งตามอัธยาศัย ณ **โกดังอิฐแดงคาเนโมริ** ปัจจุบันกลายเป็นสัญลักษณ์ทางการท่องเที่ยวไปแล้ว อาคารที่เห็นถูกสร้างขึ้นมาทดแทนอาคารหลังเก่า (หลังถูกไฟไหม้ครั้งใหญ่เผาทำลายไปเมื่อปี ค.ศ.1907) แต่ยังคงเอกลักษณ์ มีความโดดเด่นของสถาปัตยกรรมแบบดั่งเดิม ให้ความรู้สึกถึงอาคารสไตล์ยุโรปที่ตั้งอยู่เรียงรายริมอ่าว

เมื่อถึงแก่เวลานำท่าน **นั่งกระเช้าภูเขาฮาโกดาเตะ** เพื่อชมวิวยามค่ำคืน โดยภูเขาอยู่ทางตอนใต้ของเมือง และมีความสูงถึง 334 เมตร ได้รับการยกย่องว่าสวยติดอันดับ 1 ใน 3 ของญี่ปุ่น ในคืนที่ท้องฟ้าโปร่งจะเห็นวิวทัศนียภาพของเมืองฮาโกดาเตะทั้งเมืองได้อย่างชัดเจน ภูเขาฮาโกดาเตะนี้จะมีลักษณะรูปร่างคล้ายกับวัวนอนหมอบ ดังนั้นจึงมีชื่อเรียกอีกชื่อหนึ่งว่า กากิว ซัง (GAGYU SAN)



🛏 **พักที่ HEWITT RESORT หรือเทียบเท่า**

**ค่ำ** 🍽 **รับประทานอาหารค่ำที่ห้องอาหารโรงแรม เมนูพิเศษ !! บุฟเฟ่ต์ขาปูยักษ์**

หลังรับประทานอาหารแล้วเชิญท่านพักผ่อนไปกับการแช่ **ออนเซ็น** น้ำแร่ธรรมชาติผ่านความร้อนใต้พิภพเพื่อผ่อนคลายความเมื่อยล้าเลือดลมเดินดีเสริมสุขภาพให้กระปรี้กระเปร่าผิวพรรณสดใสมีน้ำมีนวลช่วยระบบการเผาผลาญของร่างกายให้อยู่ในสภาพคงที่ความอัศจรรย์แห่งการอาบน้ำแร่แบบญี่ปุ่นนี่เองทำให้มีผู้กล่าวว่า **=> หากมาที่ญี่ปุ่นแล้วไม่ได้ลงอาบน้ำแร่ก็เหมือนกับว่าท่านมาไม่ถึงญี่ปุ่น!**

**วันที่สาม โกเรียวคะคุ ทาวเวอร์ – ตลาดเช้าเมืองฮาโกดาเตะ – ภูเขาไฟอุสุ (กระเช้าไฟฟ้า) – ฟาร์มหมี**

**เช้า** 🍽 **รับประทานอาหารเช้า ณ ห้องอาหารโรงแรม**

นำท่านเดินทางสู่ **โกเรียวคะคุ ทาวเวอร์** หอคอยที่ท่านสามารถชื่นชมภาพวิวทิวทัศน์ของเมืองฮาโกดาเตะได้ 360 องศา บริเวณนั้นหากมองลงมาท่านจะเห็นสวนสาธารณะโกเรียวคะคุ มีรูปร่างคล้ายดวงดาว 5 แฉก มีความงดงามเป็นอย่างมาก โดยสามารถมาเยี่ยมชมได้ทุกฤดู

นำท่านเดินทางสู่ **ตลาดเช้าเมืองฮาโกดาเตะ** มีขายสินค้านานาชาติ อาทิ อาหารทะเล ผักและผลไม้สด รวมถึงเสื้อผ้าและข้าวของเครื่องใช้ที่จำเป็นในชีวิตประจำวันของชาวเมืองเป็นประจำเรียงรายไปบนถนนกว่า 360 ร้าน ซึ่งนับเป็นตลาดที่มีชื่อเสียงและมีสินค้าให้เลือกมากมายหลากหลายชนิดแห่งหนึ่งของเกาะฮอกไกโด

**เที่ยง** 🍽 **รับประทานอาหารกลางวันที่ภัตตาคาร**

**บ่าย** นำท่านสู่เดินทางสู่ **ภูเขาไฟอุสุ (กระเช้าไฟฟ้า)** นั่งกระเช้าขึ้นไปยังบริเวณยอดภูเขาไฟอุสุ ซึ่งมีการปะทุครั้งล่าสุดเมื่อปี ค.ศ. 2000 ระหว่างทางให้ท่านได้เพลิดเพลินกับความงามของทะเลสาบโทยะและภูเขาโชวะชินซัน เมื่อถึงบริเวณยอดเขาจะมีจุดชมทัศนียภาพระหว่างมหาสมุทรและหลุมขนาดใหญ่ที่เกิดจากการปะทุของภูเขาไฟ บอกเลยว่าวิวคุ้มค่าสำหรับการขึ้นดู **(ความสวยงามขึ้นกับสภาพภูมิอากาศ)**

หลังลงจากกระเช้าไฟฟ้า พาท่านสู่ **ฟาร์มหมี** ซึ่งตั้งบริเวณภูเขาไฟโชวะชินซัน (ใกล้กับสถานีกระเช้าภูเขาไฟอุสุ) เป็นที่เพาะพันธุ์หมีสีน้ำตาล ที่มีการฝึกให้คุ้นเคยกับมนุษย์เนื่องจากจะเปิดให้นักท่องเที่ยวสามารถเยี่ยมชมลูกหมีสีน้ำตาลได้อย่างใกล้ชิดผ่านกระจกใส มีห้องสังเกตการณ์พิเศษ **“กรงมนุษย์”** ซึ่งจะมองเห็นหมีสีน้ำตาลเดินผ่านไปมาราวกับเป็นพวกเดียวกัน ยังมีกิจกรรมพิเศษคือป้อนอาหารให้หมีด้วยขนมปัง และแอปเปิ้ล **(ไม่รวมค่าทำกิจกรรมต่างๆ ภายในฟาร์มหมี)**

🛏 **พักที่ TOYAKO MANSEIKAKU HOTEL หรือเทียบเท่า**

**ค่ำ** 🍽 **รับประทานอาหารค่ำที่ห้องอาหารโรงแรม**

หลังรับประทานอาหารแล้วเชิญท่านพักผ่อนไปกับการแช่ **ออนเซ็น** เพื่อผ่อนคลายความเมื่อยล้า เลือดลมเดินดีเสริมสุขภาพให้กระปรี้กระเปร่าผิวพรรณสดใสมีน้ำมีนวลช่วยระบบการเผาผลาญของร่างกายให้อยู่ในสภาพคงที่

**วันที่สี่ เมืองโอตารุ – พิพิธภัณฑ์กล่องดนตรี – นาฬิกาไอน้ำโบราณ – โรงเป่าแก้วคิตาอิชิ – เมืองซัปโปโร – โรงงานช็อกโกแลตอิชิยะ – ถนนช้อปปิ้งทานูกิโคจิ**

**เช้า** 🍽 **รับประทานอาหารเช้า ณ ห้องอาหารโรงแรม**

นำท่านเดินทางสู่ **เมืองโอตารุ (เมืองโรแมนติค)** ที่ควบคู่ไปกับความเก่าแก่และความสำคัญทางประวัติศาสตร์แวะชม **พิพิธภัณฑ์กล่องดนตรี** อาคารเก่าแก่ที่ภายนอกถูกสร้างขึ้นจากอิฐแดง แต่โครงสร้างภายในทำด้วยไม้ พิพิธภัณฑ์แห่งนี้สร้างขึ้นในปีค.ศ.1910 ปัจจุบันนับเป็นมรดกทางสถาปัตยกรรมที่เก่าแก่ควรค่าแก่การอนุรักษ์ให้เป็นสมบัติของชาติ ได้เวลาอันสมควร พาท่านถ่ายรูปที่ระลึกกับ **นาฬิกาไอน้ำโบราณ** นาฬิกาไอน้ำสไตล์อังกฤษที่ใหญ่ที่สุดในโลกที่เหลืออยู่เพียง 2 เรือนบนโลกเท่านั้น สูง 5.5 เมตร หนักกว่า 1.5 ตัน นาฬิกานี้จะพ่นไอน้ำประกอบกับมีเสียงดนตรีบอกเวลาซึ่งเหมือนกับเสียงดนตรีที่วิหารเวสต์มินสเตอร์ที่กรุงลอนดอน โดยดังขึ้นทุกๆ 15 นาที นำท่านสู่ **โรงเป่าแก้วคิตาอิชิ** มีผลิตภัณฑ์ที่ทำจากแก้วให้เลือก ทั้งแก้วที่เป่าให้เป็นรูปสัตว์นานาชนิด สโนว์บอล แก้วน้ำ แจกัน ถ้วย พวงกุญแจ ตะเกียงให้เลือกอย่างจุใจ ที่โรงงานแห่งนี้ท่านจะได้ชมกรรมวิธีการเป่าเครื่องแก้วด้วยเทคนิคแบบต่างๆ ก็จะได้เครื่องแก้วที่ออกมาในรูปแบบและสีที่แตกต่างกัน

**เที่ยง** 🍽 **รับประทานอาหารกลางวันที่ภัตตาคาร**

**บ่าย** นำท่านเดินทางสู่ **เมืองซัปโปโร** เมืองหลวงของฮอกไกโด พาท่านเข้าชม **โรงงานช็อกโกแลตอิชิยะ** โรงงานผลิตขนมอันเลื่องชื่ออย่าง Shiroi Koibito คุ้กกี้สอดไส้ไวท์ช็อกโกแลต ที่ทำจากนมโคจากฮอกไกโดที่ว่ากันว่าอร่อยที่สุดในญี่ปุ่นจนกระทั่งกลายมาเป็นของฝากยอดนิยมติดอันดับสูงสุดของเกาะฮอกไกโด และท่านยังสามารถชมอุปกรณ์การผลิตยุคแรกเริ่ม แบบจำลองของโรงงานขั้นตอนการผลิต พร้อมทั้งเลือกซื้อช็อกโกแลตและขนมต่างๆ ได้อีกด้วย

นำท่านไปยัง **ถนนช้อปปิ้งทานูกิโคจิ** ถนนช้อปปิ้งเก่าแก่ อายุกว่า 140 ปี ตลอดถนนจะมีร้านค้าต่างๆ เรียงรายกันไปสองข้างทาง ทั้งร้านขายของสด ร้านอาหาร ร้านขายของที่ระลึกรวมแล้วกว่า 200 ร้าน รวมถึงห้างเพนกวิ้น (MEGA DON QUIJOTE) อิสระให้ท่านได้เลือกซื้อสินค้า

**ค่ำ** 🍽 **รับประทานอาหารค่ำที่ภัตตาคาร**

🛏 **พักที่ SOLARIA NISHITETSU HOTEL SAPPORO หรือเทียบเท่า**

**วันที่ห้า ศาลเจ้าฮอกไกโด – เนินพระพุทธเจ้า – เมืองคิตะฮิโรชิม่า – มิซุย เอ้าเล็ทต์**

**เช้า** 🍽 **รับประทานอาหารเช้า ณ ห้องอาหารโรงแรม**

นำท่านเดินทางสู่ **ศาลเจ้าฮอกไกโด** เดิมชื่อ **ศาลเจ้าซัปโปโร** เปลี่ยนเพื่อให้สมกับความยิ่งใหญ่ของเกาะเมืองฮอกไกโด ศาลเจ้าชินโตนี้คอยปกปักรักษา ให้ชนชาวเกาะฮอกไกโดมีความสงบสุขถึงแม้จะไม่ได้มีประวัติศาสตร์อันยาวนานเก่าแก่นับพันปีดังเช่นภูมิภาคคันโต แต่ที่นี่ก็เป็นที่สำหรับให้คนท้องถิ่นได้กราบไหว้สิ่งศักดิ์สิทธิ์ที่สิงสถิตอยู่ ณ ศาลเจ้าแห่งนี้ เพื่อเป็นขวัญและกำลังใจสืบไป

นำท่านเดินทางสู่ **เนินพระพุทธเจ้า** ผลงานเอกของทาดาโอะ อันโดะ (Tadao Ando) เจ้าของรางวัลพริตซ์เกอร์ (ที่สุดรางวัลของสถาปนิก) ออกแบบโดยมีลักษณะเป็นเนินเขาล้อมรอบรูปปั้นพระพุทธรูป มีความสูงมากถึง 13.5 เมตร ตั้งในบริเวณสุสาน Makomanai Takino เป็นการผสมผสานระหว่างสถาปัตยกรรมกับความงดงามจากธรรมชาติอย่างลงตัว เพื่อให้ผู้มาเยือนได้ชื่นชมพระพุทธศาสนาท่ามกลางความเงียบสงบอย่างแท้จริง อีกจุดหนึ่งที่พลาดไม่ได้นั่นคือการเดินลอดอุโมงค์ จนถึงจุดประดิษฐานพระพุทธรูปจะเห็นรัศมีแสงแห่งฟ้า ไม่สามารถมองได้จากทางด้านนอก ซึ่งสถานที่แห่งนี้นับว่าเป็นอีกหนึ่ง Unseen Hokkaido ความมหัศจรรย์อย่างยิ่งในการเยือน

**เที่ยง** 🍽 **รับประทานอาหารกลางวันที่ภัตตาคาร**

**บ่าย** นำท่านเดินทางสู่ **เมืองคิตะฮิโรชิม่า** จากนั้นอิสระให้ท่านช้อปปิ้ง ณ **มิซุย เอ้าเล็ทต์** ที่รวบรวมสินค้ามากมาย รวมทั้งสินค้าปลอดภาษี อาทิ Coach, Ralph Lauren ฯลฯ และอีกมากมายกว่า 130 ร้านให้ท่านได้เลือกสรรตามอัธยาศัยหรือจะลองเลือกชม Hokkaido Local Farm Village ที่สุดของฟาร์มที่รวบรวมสินค้าของฮอกไกโด ในแบบที่ทุกท่านไม่ควรพลาด

**ค่ำ** 🍽 **รับประทานอาหารค่ำที่ภัตตาคาร เมนูพิเศษ !! บุฟเฟ่ต์ขาปูยักษ์ 3 ชนิด + ปิ้งย่าง**

***\*\*หมายเหตุ : ขาปูยักษ์อาจเปลี่ยนแปลงได้ตามฤดูกาล\*\****

🛏 **พักที่ SOLARIA NISHITETSU HOTEL SAPPORO หรือเทียบเท่า**

**วันที่หก สนามบินชิโตเสะ – กรุงเทพฯ**

**เช้า** 🍽 **รับประทานอาหารเช้า บริการท่านด้วย SET BOX**

สมควรแก่เวลา กรุณาตรวจเช็คสัมภาระให้เรียบร้อย เพื่อเตรียมตัวเดินทางสู่สนามบินเพื่อกลับกรุงเทพฯ

**10.00 น.** ออกเดินทางสู่ **กรุงเทพฯ** โดยสายการบิน **THAI AIRWAYS** เที่ยวบินที่ **TG671** ✈

***(บริการอาหารและเครื่องดื่มบนเครื่อง)***

**15.00 น.** ถึง **กรุงเทพฯ** โดยสวัสดิภาพ พร้อมความประทับใจ**.........** ☺ ☺ ☺ ☺

**\*\*\*\*\*\*\*\*ขอบคุณทุกท่านที่ใช้บริการ\*\*\*\*\*\*\*\***

☺ ☺ ☺ ☺ **ซื่อสัตย์ จริงใจ ห่วงใย เน้นบริการ คืองานของเรา** ☺ ☺ ☺ ☺

**\*\*หมายเหตุ: โปรแกรมและราคาสามารถเปลี่ยนแปลงได้ตามความเหมาะสมโดยไม่ต้องแจ้งให้ทราบล่วงหน้าทางบริษัทฯ จะถือผลประโยชน์ของลูกค้าเป็นสำคัญ\*\***

|  |
| --- |
| **อัตราค่าบริการ (ราคาต่อท่าน)** |

|  |  |  |  |
| --- | --- | --- | --- |
| **วันเดินทาง** | **ราคาทัวร์ผู้ใหญ่**  **พักห้องละ 2 ท่าน**  **(25 ท่านออกเดินทาง)** | **พักเดี่ยวจ่ายเพิ่ม** | **ราคาไม่รวมตั๋ว** |
| **10 – 15 เม.ย. 2567**  **(วันสงกรานต์)** | **74,999 บาท / ท่าน** | **15,000 บาท / ท่าน** | **35,999 บาท / ท่าน** |

**อัตราค่าบริการดังกล่าวรวม**

1. **ค่าตั๋วเครื่องบิน**ชั้นทัศนาจร ไป-กลับ พร้อมกรุ๊ป ตามที่ระบุไว้ในรายการเท่านั้น **ตั๋วเครื่องบินที่ใช้เป็นแบบกรุ๊ปไม่สามารถเลือกที่นั่งล่วงหน้าได้ (ท่านจะได้รับที่นั่งแบบสุ่มเท่านั้น)**
2. **ค่าภาษีสนามบิน**ทุกแห่ง **หากสายการบินมีการปรับราคาภาษีน้ำมันขึ้น ทางบริษัทฯ ขอสงวนสิทธิ์เก็บค่าภาษีน้ำมันเพิ่มตามความเป็นจริงก่อนการเดินทาง** **\*\*ราคาทัวร์นี้เช็คภาษีน้ำมัน ณ วันที่ 19 ก.ย. 66**
3. **ค่าโรงแรม**ระดับมาตรฐาน (พักห้องละ 2 ท่าน)

**กรณีห้อง TWIN BED (เตียงเดี่ยว 2 เตียง) ซึ่งโรงแรมไม่มีหรือเต็ม ทางบริษัทขอปรับเป็นห้อง DOUBLE BED แทนโดยมิต้องแจ้งให้ทราบล่วงหน้า หรือ หากต้องการห้องพักแบบ DOUBLE BED ซึ่งโรงแรมไม่มีหรือเต็ม ทางบริษัทขอปรับเป็นห้อง TWIN BED แทนโดยมิต้องแจ้งให้ทราบล่วงหน้าเช่นกัน กรณีพักแบบ TRIPLE ROOM รบกวนติดต่อเจ้าหน้าที่ (อาจจะมีค่าใช้จ่ายเพิ่มเติมค่ะ)**

1. **ค่าอาหาร** ตามที่ระบุไว้ในรายการ และ น้ำดื่มบนรถวันละ 1 ขวด
2. **ค่ายานพาหนะ** และค่าธรรมเนียมเข้าชมสถานที่ต่างๆ ตามที่ระบุไว้ในรายการ
3. **น้ำหนักสัมภาระ ท่านละไม่เกิน 30 กิโลกรัม** สัมภาระติดตัวขึ้นเครื่องได้ 1 ชิ้น ต่อท่าน น้ำหนักต้องไม่เกิน 7 กิโลกรัม
4. **ค่าประกันอุบัติเหตุ วงเงินประกันท่านละ 1,000,000 บาท และ ค่ารักษาพยาบาล ไม่เกิน 500,000 บาท คุ้มครองผู้เอาประกันที่มีอายุตั้งแต่ 1 – 75 ปี**

**ในการเคลมประกันทุกกรณี ต้องมีใบเสร็จ และ มีเอกสารรับรองทางการแพทย์ หรือจากหน่วยงานที่เกี่ยวข้อง**

**การประกันไม่คุ้มครอง**

กรณีที่เสียชีวิต หรือ เจ็บป่วยทางร่างกายด้วยโรคประจำตัว, การติดเชื้อ, ไวรัส, ไส้เลื่อน, ไส้ติ่ง, อาการที่เกี่ยวข้องกับการติดยา, โรคติดต่อทางเพศสัมพันธ์, การบาดเจ็บจากความเสียหายโดยเจตนา, การฆ่าตัวตาย, เสียสติ, ตกอยู่ภายใต้อำนาจของสุรายาเสพติด, บาดเจ็บจากการทะเลาะวิวาท การแท้งบุตร, การบาดเจ็บเนื่องมาจากอาชญากรรม, จลาจล, นัดหยุดงาน, การก่อการร้าย การยึดพาหนะ และการปล้นอากาศยาน (Terrorism, Hijack, Skyjack) และอื่นๆ ตามเงื่อนไขในกรมธรรม์

**อัตราค่าบริการดังกล่าวไม่รวม**

1. **ค่าทำหนังสือเดินทาง**ทุกประเภท
2. **ค่าใช้จ่ายอื่นๆ** ที่นอกเหนือจากรายการระบุ เช่น ค่าใช้จ่ายส่วนตัวอื่นๆ ฯลฯ
3. **กรุณาเตรียมค่าทิปไกด์, คนขับรถ รวม 1,000 บาทต่อคน (เด็กชำระทิปเท่ากับผู้ใหญ่)**
4. **ค่าภาษี**มูลค่าเพิ่ม VAT 7 % และหักภาษี ณ ที่จ่าย 3 % ในกรณีที่ลูกค้าต้องการใบเสร็จรับเงินที่ถูกต้อง จะต้องบวกค่าภาษีมูลค่าเพิ่ม และหัก ณ ที่จ่าย จากยอดขายจริงทั้งหมดเท่านั้น และโปรดแจ้งทางบริษัทฯ จะออกให้ภายหลัง ขอสงวนสิทธิ์ออกใบเสร็จที่ถูกให้กับบริษัททัวร์เท่านั้น
5. **ค่าวีซ่าญี่ปุ่นสำหรับชาวต่างชาติ**
6. **ค่าธรรมเนียมน้ำมันและภาษีสนามบิน ในกรณีที่สายการบินมีการปรับขึ้นราคา**



\*\* ก่อนทำการจองทัวร์ทุกครั้ง กรุณาอ่านโปรแกรมอย่างละเอียดทุกหน้า และทุกบรรทัด เนื่องจากทางบริษัทฯ จะอิงตามรายละเอียดของโปรแกรมที่ขายเป็นหลัก \*\*





